Document ID: /roh_data/filtered/fineweb-2-filterrobots_roh.jsonl.gz/13556

Aktuelle Position
Taxas da recepziun
La SSR porscha cun ses programs da radio e televisiun prestaziuns per incumbensa da la publicitad: il service public. Ella serva exclusivamain a la communitad e n'ha betg la mira da far in gudogn.
La SSR sa finanziescha per gronda part d'entradas da taxas, però era da contribuziuns da sponsurs e da propaganda e d'autras entradas commerzialas. Ella survegn taxas da recepziun per pudair ademplir l'incumbensa ch'ella ha retschet dal Cussegl federal: producir e derasar programs da radio e televisiun equivalents per l'entira Svizra en tut las quatter linguas naziunalas. Quai vul dir: programs per ina pitschna fiera cun quatter linguas ed en tut var set milliuns persunas.
La svieuta annuala da la SSR munta a var 1,6 mia. francs. 75% da las entradas da la SSR derivan da las taxas da recepziun, 25% d'entradas commerzialas e d'auters retgavs sco p.ex. la vendita d'emissiuns ad auters emetturs da radio e televisiun.